17.05.2024

**Ettevõtlus- ja infotehnoloogiaministri 31. jaanuari 2024. a määruse nr 6 „Perioodi 2021-2027 starditoetuse andmise ja kasutamise tingimused ja kord“ muutmise määruse eelnõu seletuskiri**

**1. Sissejuhatus**

**1.1. Sisukokkuvõte**

Määrus kehtestatakse perioodi 2021−2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõike 2 alusel.

Eelnõuga muudetakse termineid „alustav ettevõtja“ ja „kasvupotentsiaal“, täiendatakse määrust seoses muudatusega taotluste hindamises. Samuti viiakse määrus kooskõlla 1. jaanuaril 2024. a kehtima hakanud vähese tähtsusega abi andmist reguleeriva EL määrusega nr 2023/2831.

**1.2. Eelnõu ettevalmistaja**

Eelnõu ja seletuskirja on koostanud Majandus- ja Kommunikatsiooniministeeriumi ettevõtluse

osakonna tööstusvaldkonna nõunik Kaarel Lehtsalu (kaarel.lehtsalu@mkm.ee, telefon 715 3414) ning rakendusüksuse toetuste keskuse teenusejuht Kristiina Niilits (kristiina.niilits@eas.ee, 728 6009) ja ettevõtluskonsultant Merit Tints (merit.tints@eas.ee, telefon 529 2926). Määruse juriidilise ekspertiisi teostas Majandus- ja Kommunikatsiooniministeeriumi õigusosakonna jurist Gerly Lootus (gerly.lootus@mkm.ee, 639 7652).

**2. Eelnõu sisu ja võrdlev analüüs**

Eelnõu koosneb üheksast punktist.

**Eelnõu punktiga 1** muudetakse § 1 lõike 7 punkti 8 sõnastust nii, et vigane viide jaole „N 885“ asendatakse õige viitega jaole „P 855“. EMTAK 2008 tegevusalade klassifikaatoris on jagu P885 esindab tegevust „muu koolitus“.

**Eelnõu punktiga 2** jäetaksevälja paragrahvi 2 lõike 1 lausest lühend „nr“, sest viidatud määruse pealkirjas see puudub.

**Eelnõu punktiga 3** viiakse § 2 lõige 3 kooskõlla Euroopa Komisjoni määrusega nr 2023/2831 (edaspidi *VTA määrus*), mille kohaselt arvestatakse vähese tähtsusega abi summat mistahes kolme aasta pikkuse ajavahemiku kohta. Sättes viidatakse vahetu õigusmõjuga Euroopa Komisjoni määrusele.

**Eelnõu punktiga 4** tunnistatakse kehtetuks§ 2lõige 4, sest VTA määruse kohaselt ei ole piirangut VTA määruse alusel antud vähese tähtsusega abi ja Euroopa Komisjoni määruse nr 2023/2832 alusel antud üldist majandushuvi pakkuvaid teenuseid osutavale ettevõtjale antud vähese tähtsusega abi kumuleerimise kohta.

**Eelnõu punktiga 5** täiendatakse § 3 lõikes 1 sätestatud alustava ettevõtja mõistet, täiendades, et mõistele vastav äriühing peab olema on mikro-, väikese- või keskmise suurusega ettevõte Euroopa Komisjoni määruse (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks, I lisa artikli 2 tähenduses. Alustavaks ettevõtjaks ei loeta suurettevõtjaid.

**Eelnõu punktiga 6** muudetakse lause sõnastust nii, et „müügitulu kasv“ asendatakse sõnadega „suutlikkus saavutada müügitulu“, et suurendada alustavate ettevõtjate võimalusi toetusest kasu saada. Välistatud ei ole ka varasemalt kõrgema müügitulu langus määruses sätestatud määrani, näiteks olukorras, kus ettevõtjal võis mõne eduka tehingu tõttu varasemalt olla määruses esitatust kõrgem müügitulu. Silmas ei ole peetud olukordi, kus ettevõtja müügitulu on stabiilselt määruses esitatust kõrgem. Kuna meetme eesmärk on alustavate ettevõtjate müügitulu kasvatamine, nähakse eelnõus võimalus jätta taotlus rahuldamata, kui ettevõtja suudab projekti eesmärgid saavutada toetuseta.

**Eelnõu punktiga 7** lisatakse punkt § 11 p 11 millega sätestatakse nõue, et taotleja peab olema alustav ettevõtja vastavalt § 3 lõikes 1 sätestatule.

**Eelnõu punktiga 8** täiendatakse § 14 lõikega 4, milles sätestatakse rakendusüksuse kaalutlusõigus jätta taotlus rahuldamata, kui äriplaanis esitatud projekti eesmärgid on saavutatavad toetuseta. Määruse eesmärk on suunatud ettevõtjate müügitulu jätkusuutlikule suurenemisele, mitte ettevõtjate toetamisele, kelle müügitulu üldjuhul ongi määruses sätestatust kõrgem.

**Eelnõu punktiga 9** muudetakse § 16 lõike 2 esimest lauset nii, et rakendusüksus peab moodustama nõuandva valikukomisjoni ning võib taotluste hindamisele kaasata hindajaid ja eksperte. Valikukomisjon esitab rakendusüksuse juhatusele ettepaneku taotluse rahuldamiseks või rahuldamata jätmiseks. Hindaja ei ole valikukomisjoni liige.

**Eelnõu punktiga 10** muudetakse § 16 lõike 6 sõnastust, sätestades, et valikukomisjoni liikmele ja eksperdile kehtivad nõuded laienevad ka hindajale.

**3. Eelnõu vastavus Euroopa Liidu õigusele**

Eelnõu on kooskõlas järgmiste Euroopa Liidu määrustega:

1. Euroopa Parlamendi ja nõukogu määrusega (EL) nr 2021/1060, millega kehtestatakse ühissätted Euroopa Regionaalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapoliitika rahastu suhtes kohaldatavad finantsreeglid (ELT L 231/159).

2. Euroopa Komisjoni määrus (EL) 2023/2831Euroopa Liidu toimimise lepingu artiklite 107 ja 108 kohaldamise kohta üldist majandushuvi pakkuvaid teenuseid osutavatele ettevõtjatele antava vähese tähtsusega abi suhtes (ELT L, 2023/2831, 15.12.2023).

**4. Määruse rakendamisega seotud tegevused, vajalikud kulud ja määruse rakendamise**

**eeldatavad tulud**

Määruse rakendamisel on põhiroll Ettevõtluse ja Innovatsiooni Sihtasutusel, kes nõustab taotlejaid, võtab vastu taotlusi, analüüsib kas toetuse andmine on vähese tähtsusega abi, teeb vastavuskontrolli ja korraldab hilisemat hindamist, teeb otsuseid, maksab välja ja vajaduse korral nõuab tagasi toetusi.

Muudatusel puudub vahetu mõju riigieelarve tuludele või kuludele võrreldes meetme senise rakendamisega.

**5. Määruse jõustumine**

Määrus jõustub üldises korras.

**6. Eelnõu kooskõlastamine, huvirühmade kaasamine ja avalik konsultatsioon**

Määrus esitatakse eelnõude infosüsteemi kaudu kooskõlastamiseks Rahandusministeeriumile,

Kliimaministeeriumile, Regionaal- ja Põllumajandusministeeriumile, Haridus- ja Teadusministeeriumile, Kultuuriministeeriumile, Riigi Tugiteenuste Keskusele, Euroopa Komisjonile ja perioodi 2021–2027 ühtekuuluvuspoliitika rakenduskava seirekomisjonile eelnõude infosüsteemi kaudu.

Määrus esitatakse arvamuse avaldamiseks Ettevõtluse ja Innovatsiooni Sihtasutusele, Eesti

Linnade ja Valdade Liidule, Eesti teaduse, arendustegevuse, innovatsiooni ja ettevõtluse

arengukava 2021–2035 juhtkomisjonile ja järgmistele ettevõtjate esindusorganisatsioonidele:

• Eesti Tööandjate Keskliit;

• Eesti Väike- ja Keskmiste Ettevõtjate Assotsiatsioon;

• Eesti Kaubandus-Tööstuskoda;

• MTÜ Maakondlikud Arenduskeskused.